Εβίνα Σταμάτη

Η Ευδοκία (Εβίνα) Σταμάτη (Αθήνα, 2 Αυγούστου 1984), είναι Ελληνίδα διεθνής καλαθοσφαιρίστρια. Με ύψος 1,81 μέτρα αγωνίζεται στη θέση της σούτινγκ γκαρντ για την ομάδα του Αθηναϊκού.

Σταδιοδρομία
Η Εβίνα Σταμάτη ξεκίνησε την καριέρα της από τα νεανικά τμήματα του Ατρομήτου Πειραιά.Ευδοκία Σταμάτη , στατιστικά στην επίσημη ιστοσελίδα της Ε.Ο.Κ. Σε ηλικία 19 ετών υπέγραψε συμβόλαιο με τον Παναθηναϊκό, όπου παρέμεινε από το 2003 ως το 2009. Με το «τριφύλλι» κατέκτησε το Πρωτάθλημα Ελλάδος της περιόδου 2004-05.«Πρωταθλητές Α1 Εθνικής Κατηγορίας Γυναικών» , πληροφορίες στον επίσημο ιστότοπο της Ε.Ο.Κ. Κορυφαία της περίοδος επιθετικά ήταν το 2007-08, οπότε και σημείωσε 251 πόντους σε 26 συμμετοχές (9,7 κατά μέσο όρο). 

Την περίοδο 2009-10 αγωνίστηκε σε 17 αγώνες του Πρωταθλήματος Ρουμανίας με την Ισίμ Αράντ, τη μοναδική ομάδα με την οποία έχει μέχρι σήμερα συμμετάσχει σε συλλογική ευρωπαϊκή διοργάνωση (EuroCup Women 2010).«Roster EuroCup Women 2010 - Roster Baschet Icim Arad», πληροφορίες στον επίσημο ιστότοπο της FIBA Europe. Την επόμενη χρονιά, 2010-11, επέστρεψε στην Ελλάδα για λογαριασμό της Φ.Ε.Α. Ν. Φιλαδέλφειας / Ν. Χαλκηδόνας.«Συμφώνησε με Σταμάτη η ΦΕΑ!», άρθρο στον ιστότοπο WePlayBall.gr, 24 Ιουνίου 2010.«Συμφωνία με Σταμάτη», άρθρο στον ιστότοπο BasketNet.gr, 24 Ιουνίου 2010. Η αθλήτρια έκανε αίτηση ελεύθερης μεταγραφής στην ομάδα, κάτι που δημιούργησε τριβές με τον Παναθηναϊκό στον οποίο τυπικά ανήκε ακόμη, με αποτέλεσμα το θέμα να κανονιστεί δικαστικά.«Δικαιώθηκε η Σταμάτη, έμεινε ελεύθερη από τον Παναθηναϊκό!», άρθρο στον ιστότοπο WePlayBall.gr, 8 Αυγούστου 2010. Τον Απρίλιο του 2011 ανακοινώθηκε η συμμετοχή της Σταμάτη στο All Star Game της χρονιάς που διεξήχθη στα Ιωάννινα.«Οι συνθέσεις του All Star Game», άρθρο στον ιστότοπο WePlayBall.gr, 6 Απριλίου 2011. Μετά το πέρας της αγωνιστικής περιόδου, η αθλήτρια βρέθηκε στην 7η θέση του πίνακα των καλύτερων σκόρερ του Πρωταθλήματος (302 πόντοι σε 22 αγώνες).«Points» , πληροφορίες στον ιστότοπο GalanisSportsData.gr.

Το 2012 μεταπήδησε στην Α.Ε. Σουρμένων-Ελληνικού, ακολουθώντας την προπονήτρια της προηγούμενης ομάδας της, Ελένη Καπογιάννη.«Συμφωνία με Καπογιάννη το Ελληνικό, φέρνει «πακέτο» τη Σταμάτη!», άρθρο στον ιστότοπο WePlayBall.gr, 7 Μαΐου 2012. Η μεταγραφή ήταν επεισοδιακή καθώς η Σταμάτη, από κοινού με τη συμπαίκτριά της, Τάνια Χαλιβέρα, προσέφυγαν στο Α.Σ.Ε.Α.Δ. για να μείνουν ελεύθερες από τη Φ.Ε.Α. που τους όφειλε χρήματα.«Η ΦΕΑ τιμώρησε με εξάμηνο αποκλεισμό Σταμάτη και Χαλιβέρα και περιμένει επικύρωση από την ΕΟΚ!», άρθρο στον ιστότοπο WePlayBall.gr, 16 Σεπτεμβρίου 2012. Η Φ.Ε.Α. τιμώρησε με εξάμηνη διακοπή συμβολαίου τις παίκτριες και ζήτησε από την Ε.Ο.Κ. την επικύρωση των αποφάσεων αλλά και την τιμωρία της νέας τους ομάδας. Εντούτοις το Α.Σ.Ε.Α.Δ. δικαίωσε αμφότερες τις μπασκετμπολίστριες που μπόρεσαν να αγωνιστούν χωρίς προβλήματα στις «κυανόλευκες».«Ελληνικό: Δικαίωση για Χαλιβέρα, Σταμάτη», άρθρο στον ιστότοπο OnSports.gr, 24 Σεπτεμβρίου 2012.«Δικαίωση για Χαλιβέρα και Σταμάτη» , άρθρο στον ιστότοπο SuperBasket.gr, 22 Σεπτεμβρίου 2012. Την περίοδο 2012-13 η Σταμάτη αναδείχθηκε με την ομάδα της δευτεραθλήτρια Ελλάδος,«Πρωταθλητής Ελλάδας ο Παναθηναϊκός!!!» , άρθρο στον ιστότοπο BasketWorld.gr, 20 Απριλίου 2013. ενώ βρέθηκε στη 12η θέση του πίνακα των καλύτερων σκόρερ του Πρωταθλήματος (270 πόντοι σε 22 αγώνες).«Points» , πληροφορίες στον ιστότοπο GalanisSportsData.gr.

Εθνική Ομάδα
Φορώντας τα χρώματα της Εθνικής Ελλάδος, η Σταμάτη διαγωνίστηκε στο Ευρωπαϊκό Πρωτάθλημα Νεανίδων του 2002 στη Σλοβενία, στο Ευρωπαϊκό Πρωτάθλημα Γυναικών του 2009 στη Ρίγα, στους Μεσογειακούς Αγώνες του 2009 στην Πεσκάρα και στο Ευρωπαϊκό Πρωτάθλημα Γυναικών του 2011 στην Πολωνία. Αγωνίστηκε με την Εθνική Γυναικών που προκρίθηκε στην τελική φάση του Ευρωπαϊκού Πρωταθλήματος του 2015 ως πρωτοπόρος του Α' Προκριματικού Γύρου.«Στο Ευρωμπάσκετ με το σπαθί της!», άρθρο στον ιστότοπο WePlayBall.gr, 25 Ιουνίου 2013.	

Παραπομπές

 Εξωτερικοί σύνδεσμοι 

 Evdokia Stamati, προφίλ στην επίσημη ιστοσελίδα της FIBA Europe (EuroBasket Women 2015). 
 Evina Stamati, στατιστικά στον ιστότοπο Eurobasket.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Σούτινγκ γκαρντ
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Ατρομήτου Πειραιώς
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιρίστριες Σουρμένων-Ελληνικού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Αράντ